**Sillamäe Linnavalitsus**

**SILLAMÄE KULTUURIKESKUSE**

**ARENGUKAVA**

**2017-2020**



#### SILLAMÄE

**2017**

# SISUKORD

[1. SISSEJUHATUS 3](#_Toc466283826)

[2. LÜHIÜLEVAADE KULTUURIKESKUSEST 3](#_Toc466283827)

[2.1. Ajalugu 3](#_Toc466283828)

[2.2. Tegevusalad ja põhiülesanded 4](#_Toc466283829)

[2.3. Töötajad 5](#_Toc466283830)

[2.4. Kultuurikeskuse eelarve 7](#_Toc466283831)

[2.5. Kollektiivid 7](#_Toc466283832)

[2.6. Üritused 8](#_Toc466283833)

[2.7. Reklaamitegevus 8](#_Toc466283834)

[3. KULTUURIKESKUSE SWOT-ANALÜÜS 9](#_Toc466283835)

[4. SILLAMÄE KULTUURIKESKUSE MATERIAALNE BAAS 10](#_Toc466283836)

[5. ARENGUVISIOON AASTAKS 2020 10](#_Toc466283837)

[6. MISSIOON 11](#_Toc466283838)

[7. STRATEEGILISED EESMÄRGID JA ÜLESANDED 11](#_Toc466283839)

[9. ARENGUKAVA SEIRE JA ELLUVIIMINE 13](#_Toc466283842)

[TEGEVUSKAVA 2017-2020 14](#_Toc466283843)

# 1. SISSEJUHATUS

Käesoleva arengukava ülesandeks on anda ülevaade Sillamäe Kultuurikeskuse (edaspidi kultuurikeskus) hetkeolukorrast, määrata kindlaks edasise tegevuse olulised arengujooned ja tegevusvajadused, samuti paika panna kultuurikeskuse kui vaba aja veetmise koha ja turismiobjekti arendamiseks vajalikud prioriteedid. Arengukava eesmärk on hoida ja rikastada kultuurikeskuse omanäolist kultuurikeskkonda ja loomingulist vaimu.

Arengukavas kavandatud meetmed on suunatud eelkõige positiivsete arengute käivitamisele, mis peaksid parendama kultuurikeskuse tööd ja tõstma linna elanike ja turistide huvi kultuuriürituste ja kultuurikeskuse kui turismiobjekti vastu.

Käesolev arengukava on kooskõlas Sillamäe linna arengukavaga 2016-2020. Arengukavas analüüsitakse kultuurikeskuse tegevust, tuuakse välja arenguvõimalused, püstitatakse kultuurikeskuse arenguvisioon ning planeeritakse selle saavutamiseks vajalikud eesmärgid ja ülesanded ning täitmise mõõdikud. Arengukava lõpus on tegevuskava aastateks 2017-2020, mis on suunatud püstitatud eesmärkide saavutamiseks.

# 2. LÜHIÜLEVAADE KULTUURIKESKUSEST

Kultuurikeskus asub aadressil Kesk 24, 40231 Sillamäe linn, Ida-Viru maakond. Sillamäe Kultuurikeskus on Sillamäe linnavalitsuse hallatav asutus.

Enne kultuurikeskuse hoone renoveerimist 2009. aastal kolisid kultuurikeskuse personal ja kollektiivid endisesse koolihoonesse, mis asub aadressil Valeri Tškalovi 25. Alates 1. aprillist 2016 kanti Valeri Tškalovi 25 hoone üle kultuurikeskuse bilanssi. Täna on Kesk 24 hoone esindushoone ja Valeri Tškalovi 25 lisahoone, kus toimub kollektiivide huvitegevus.

## 2.1. Ajalugu

Kultuurikeskus (endine S. M. Kirovi nimeline kultuurimaja) on ehitatud 1949. a. kinoteatri projekti järgi. Oma tegevust alustas kultuurimaja sama aasta 5. novembril, kus toimusid kinoseansid kuni 1989. aastani. Kultuurimaja asutaja ja omanik oli Põlevkivitehas. Kultuurimaja juhtimist ja kontrolli selle tegevuse üle teostas põlevkivikeemiatehase ametiühingu komitee. Kultuurimaja peamised tegevusvaldkonnad olid koreograafia, koorid, teater ja puhkpillimuusika. Sillamäe Linnavolikogu 25.02.1994. a määrusega nimetati S. M. Kirovi nimeline kultuurimaja ümber Sillamäe Kultuurikeskuseks.

Aastatel 2010-2013 toimus kultuurikeskuse hoone renoveerimine. Kuna kultuurikeskuse hoone on riikliku tähtsusega arhitektuuriline mälestis, siis oli vajalik kooskõlastada kõikide renoveerimistööde projekteerimine ja teostamine Muinsuskaitseametiga. Renoveerimise tulemusel lisandusid senistele ruumidele konverentsisaal, miniköögiga ja banketisaaliga kohvik, keldris muuseumi püsiekspositsioon. Hoone sisekujunduses on säilitatud eelmise sajandi 50. aastate stiil, viimistluses on kasutatud tollaegseid materjale. Välja on vahetatud suure saali istmed, valgustus ja osaliselt heliaparatuur.

## 2.2. Tegevusalad ja põhiülesanded

Kultuurikeskus on kultuuriteenuseid osutav ning vaba aja veetmise võimalusi pakkuv ja korraldav asutus, mille põhitegevusalad on huvi- ja seltsitegevuse arendamine ja korraldamine; rahvuskultuuride traditsioonide säilitamine; riiklike ja kohalike tähtpäevade ürituste korraldamine; puhke- ja meelelahutusürituste ja -tegevuse organiseerimine; kultuurikeskuse hoone ja vahendite haldamine; koostöö korraldamine erinevate mittetulunduslike kultuuriühingute ja -seltsidega linna kultuurielu rikastamisel.

Põhitegevusaladest tulenevalt on kultuurikeskuse põhiülesanded:

* rahvuskultuuride säilitamine ja arendamine;
* kultuuritraditsioonide jätkamine;
* harrastuskollektiivide töö ja üritustest osavõtu koordineerimine;
* kohaliku seltsielu edendamine;
* kultuurilis-meelelahutusürituste korraldamine;
* rahvapidude ja linna suurürituste korraldamine;
* filmide näitamine;
* professionaalse kultuuri vahendamine;
* koostöös teiste kultuuri- ja haridusasutustega ning ettevõtete ja ühiskondlike organisatsioonidega paikkonna kultuurielu korraldamine;
* põhitegevusest avalikkuse teavitamine meedia ja muu reklaami vahendusel;
* oma valduses oleva vara korrashoidmine ja tulemuslik majandamine;
* vajadusel trükiste väljaandmine;
* kultuurikeskuse ruumide ja inventari üürileandmine;
* põhitegevusega seotud tasuliste teenuste osutamine.

## 2.3. Töötajad

Töötajate koosseisu kinnitab Sillamäe Linnavalitsus (edaspidi linnavalitsus). Kultuurikeskuse tööd juhib direktor, kelle põhiülesanne on tulemusliku ja häireteta töö tagamine, samuti kultuurikeskuse majandus- ja finantstegevuse juhtimine.

Peale kultuurikeskuse hoone taasavamist muutus personali koosseis ning kultuurikeskusesse loodi: kassapidaja, administraatori, projektijuhi, avalike suhete- ja müügijuhi ametikohad ning lisati veel 2 koristaja ametikohta.

Seisuga 01.10.2016 oli kultuurikeskuses 32,25 koosseisuüksust ja 34 töötajat:

Tabel 1. Juhtiv ja loominguline personal

|  |  |  |
| --- | --- | --- |
| **Ametikoha nimetus** | **Koosseisuüksuste arv** | **Töötajate arv** |
| Direktor | 1 | 1 |
| Harrastustegevusjuht | 1 | 1 |
| Kultuuriürituste korraldaja | 1 | 2 |
| Avalike suhete ja müügijuht | 1 | 1 |
| Ringijuht | 6,25 | 7 |
| Klaverisaatja | 2 | 2 |
| **Kokku:** | **12,25** | **14** |

Tabel 2. Tehniline ja teenindav personal

|  |  |
| --- | --- |
| **Ametikoha nimetus** | **Koosseisuüksuste arv** |
| Majandusjuhataja | 1 |
| Helisalvestuse spetsialist | 1 |
| Valgustusspetsialist- kinomehaanik | 1 |
| Kostümeerija-õmbleja | 1 |
| Kunstnik-dekoraator | 1 |
| Abitööline | 2 |
| Koristaja | 4 |
| Koristaja - valvur | 2,5 |
| Kojamees | 1,5 |
| Valvur | 1 |
| Helitehnik | 0,5 |
| Projektijuht | 0,5 |
| Kassapidaja | 1 |
| Administraator | 1 |
| Administraator-valvur | 1 |
| **Kokku:** | **20** |

Alates 01.04.2016 täpsustati veelkord kultuurikeskuse koosseisu. Seoses V. Tškalovi 25 hoone kultuurikeskuse bilanssi üleandmisega lisandus koosseisu 4 ametikohta ning tööle astus 5 inimest (1 administraator, 3 koristaja-valvurit ja 1 kojamees).

Seoses linna raske majandusliku olukorraga, vähenes kultuurikeskuse koosseis alates 01.01.2017, see tähendab 30,25 koosseisuüksust ja 32 töötajat.

Tabel 3. Juhtiv ja loominguline personal

|  |  |  |
| --- | --- | --- |
| **Ametikoha nimetus** | **Koosseisuüksuste arv** | **Töötajate arv** |
| Direktor | 1 | 1 |
| Juhiabi | 1 | 1 |
| Kultuuriürituste korraldaja | 1 | 2 |
| Müügijuht | 1 | 1 |
| Ringijuht | 6,25 | 7 |
| Klaverisaatja | 2 | 2 |
| **Kokku:** | **12,25** | **14** |

Tabel 4. Tehniline ja teenindav personal

|  |  |
| --- | --- |
| **Ametikoha nimetus** | **Koosseisuüksuste arv** |
| Majandusjuhataja | 1 |
| Helisalvestuse spetsialist | 1 |
| Valgustusspetsialist | 0,5 |
| Kostümeerija-õmbleja | 1 |
| Kunstnik-dekoraator | 0,5 |
| Abitööline | 2 |
| Koristaja | 7 |
| Kojamees | 1,5 |
| Helitehnik | 1 |
| Projektijuht | 0,5 |
| Kassapidaja | 1 |
| Administraator | 1 |
| **Kokku:** | **18** |

## 2.4. Kultuurikeskuse eelarve

Kultuurikeskuse eelarve kinnitab Sillamäe Linnavolikogu vastavalt linnaeelarves ettenähtud vahenditele. Kultuurikeskus võib rahalisi vahendeid saada riigieelarvest, sihtfondidest ja -kapitalidest, erinevatest projektlaekumistest, kultuurikeskuse põhitegevusega seotud tasuliste teenuste osutamisest ning muudest seadusega lubatud allikatest.

Tabel 5. Kultuurikeskuse eelarve aastatel 2014-2016 (eurodes)

|  |  |  |  |
| --- | --- | --- | --- |
|  | **2014** | **2015** | **2016** |
| **Eelarve kogumaht** | 349 802 | 351 743 | 391 855 |
| **Omatulu** | 27 033 | 30 981 | 48 743 |
| **Toetused projektidest** | 0 | 3 510 | 1 300 |

Tabelist on näha, et eelarve kogumaht oli aastatel 2014 ja 2015 enam-vähem ühel ja samal tasemel, aga aastal 2016 suurem 40 tuhat euro võrra. See on seotud Valeri Tškalovi 25 asuva hoone üleandmisega kultuurikeskuse bilanssi alates 01.04.2016. Omatulumaht on aastatega kasvanud. 2014. aastal ei saadud toetust projektidest kuna puudus kultuurikeskuses projektijuht. 2015.aastal omatulumaht oli kõige suurem võrreldes teiste aastatega. 2016.aastal saadi toetust ainult kahele projektile, seepärast saadud toetuse summa on väiksem, kui oli aasta varem.

Tabel 6. Personali- ja majanduskulud aastatel 2012-2015 (eurodes)

|  |  |  |  |
| --- | --- | --- | --- |
|  | **2014** | **2015** | **2016** |
| **Eelarve maht** | 349 802 | 351 743 | 391 855 |
| **Personalikulud** | 218 528 | 229 128 | 250 990 |
| **Majanduskulud** | 131 273 | 122 615 | 140 864 |

## 2.5. Kollektiivid

Kultuurikeskuse kollektiivides osalejate arv ei ole aastatega oluliselt muutunud, mõned kollektiivid on lõpetanud töö, on avatud uusi ringe. Näiteks, Teater „Teine Taevas“ lahkus kultuurikeskusest ning tegutseb MTÜ vormis; vokaalgrupp „Unisson“ lõpetas tegevuse, kuna juhendaja lahkus; tööd alustas uus kollektiiv ukraina lauluansambel „Javir“ (varem tegutses Vodograi nime all); rahvatantsuansmbli „Suveniir“ juures avati vanemnaistantsurühm. Alates 2013. aastast tegutseb kultuurikeskuse baasil ansambel „Weekend“.

Tabel 7. Kultuurikeskuse kollektiivid ja osalejate arv

|  |  |  |  |
| --- | --- | --- | --- |
|  | **Tegutseva kollektiivi nimetus** | **Osalejate arv 01.01.2012.a** | **Osalejate arv 01.12.2016.a** |
| 1 | Ukraina lauluansambel „Javir“ | 0 | 14 |
| 2 | Rahvatantsuansambel “Suveniir” | 44 | 62 |
| 3 | Estraaditantsurühm “Anfas-new line” | 36 | 35 |
| 4 | Vokaalstuudio “Lõoke” | 20 | 21 |
| 5 | Koreograafia stuudio “Etüüd” | 27 | 26 |
| 6 | Folkloorirühm “Rusitši” (sh rühm „Meloodia“ ja „Merelaine”) | 29 | 28 |
| 7 | Vokaalansambel “Kapell” | 17 | 23 |
| 8 | Teater „Teine Taevas“ | 34 | 0 |
|  | **KOKKU kollektiive** | **7** | **7** |
|  | KOKKU osalejaid | **207** | **209** |

## 2.6. Üritused

Kultuurikeskus korraldab enamiku ülelinnalistest kultuuriüritustest: Eesti Vabariigi aastapäev, naistepäev, vastlapidu, jaanipäev, 7 linna muusikafestivali kontsert, romansiõhtu salongis ning teisi üritusi seoses riiklike ja rahvakalendri tähtpäevadega. Paljud kultuurikeskuse üritused on muutunud traditsiooniliseks ning linnaelanike poolt armastatud.

Tabel 8. Kultuurikeskuse üritused ja külastajad

|  |  |  |  |
| --- | --- | --- | --- |
|  | **2014** | **2015** | **2016** |
| Üritused | 146 | 180 | 189 |
| Nendest kultuurikeskuse üritused | 69 | 81 | 61 |
| Külastajaid | 38 630 | 39 255 | 41 410 |

Peale kultuurikeskuse taasavamist 2013. aastal on külastajate arv suurenenud, mis näitab inimeste huve suurenemist kultuurikeskuses toimuva vastu.

## 2.7. Reklaamtegevus

Kultuurikeskuse reklaamtegevus on aastatega parenenud. Asutuse reklaami avaldatakse sotsiaalvõrkudes (Facebook ja Vkontakte), molodoi.ee ja Sillamäe linna kodulehel. Peale selle tehakse koostööd linna ajalehega Sillamäeski Vestnik ja Sillamäe televisiooniga, ajalehega Põhjarannik. Üritusi reklaamitakse partneritele ja kolleegidele (Sillamäe Muusikakool, Sillamäe Huvi ja Noortekeskus Ulei, Sillamae Linna Keskraamatukogu, linna koolid ja lasteaiad, Narva-Jõesuu Sanatoorium, Brodvey OÜ jne). Enam tuleb pöörata tähelepanu ja leida võimalus Sillamäe Kultuurikeskuse reklaamimiseks väljaspool linna.

# 3. KULTUURIKESKUSE SWOT-ANALÜÜS

|  |  |
| --- | --- |
| **Tugevused** | **Nõrkused** |
| * Kultuurikeskusel on professionaalne, pikaajalise töökogemusega personal * Kultuurikeskuses pakutakse tegevusi ja üritusi erinevatele linnaelanike gruppidele * Kultuurikeskus on linnas kultuuritraditsioonide edasikandja, välja on kujunenud kindlad üritused, mida seostatakse kultuurikeskusega * Kultuurikeskuse kui arhitektuurimälestise soodne asukoht linnas * Kultuurikeskuse saal koos rõdu ja fuajeedega on linnas sobivaim kultuuriürituste korraldamiseks * Kultuurikeskus on linnas üks parimate tehniliste võimalustega maja ürituste korraldamiseks * Kultuurikeskuses on muuseumiruumid, mis aitavad arendada turismi ning pakuvad huvi paljudele külastajatele * Kultuurikeskuses on konverentsisaal, mis võimaldab erinevate koolituste ja seminaride läbiviimist * Tänu lisahoonele (Valeri Tškalovi 25) on taidluskollektiividel piisavalt prooviruume * Kultuurikeskus pakub kultuuriüritusi ka linna külalistele * Kultuurikeskus on oluline linna maine kujundaja kultuurivaldkonnas | * Kultuurikeskuse tagasihoidlik reklaamikorraldus, eriti maakondlikul ja vabariiklikul tasandil * Kultuurikeskuse töötajate suhteliselt madal töötasu pärsib noorte kõrgelt motiveeritud töötajate töölevõtmist * Töötajate vähene eesti keele ja võõrkeelte oskus * Kultuurikeskuses puudub professionaalne ja laiekraaniga videoprojektor ning osaliselt IT tehnika, mis võiks mitmekesistada ürituste läbiviimist ning viia kultuurikeskuses läbiviidud ürituste kvaliteedi uuele tasemele * Kultuurikeskuses puudub kohvik, mis võimaldaks pakkuda ürituste korraldajatele ja vaatajatele kompleksset teenust: (tehniliselt ei ole võimalik olemasolevas köögis valmistada süüa) * Finantsvahendite vähesuse tõttu ei ole võimalik mitmekesistada ringitegevusi * Kultuurikeskuse infotehnoloogia vajab arendamist |
| **Võimalused** | **Ohud** |
| * Rahvakultuuri arendamine * Konverentsiteenuse arendamine * Kultuurikeskuse veebilehe arendamine * Kultuurikeskuse töötajate täiendkoolitused | * Huvi kultuurikeskuse huviringide ja taidluskollektiivide vastu väheneb * Piletihindade tõus võib vähendada elanikkonna üleüldist kultuuriürituste külastatavust |

# 4. SILLAMÄE KULTUURIKESKUSE MATERIAALNE BAAS

Kultuurikeskuse materiaalse baasi moodustavad hooned aadressidel Kesk 24 ja Valeri Tškalovi 25.

Vaatamata sellele, et 2013. aastal lõppes kultuurikeskuse põhihoone renoveerimine, vajab hoone lisa kapitalimahutusi, see tähendab lava tõstemehhanismi vahetus, kultuurikeskuse ümbritseva territooriumi heakorrastamine, asfaltteede remont. Põhihoonesse on vaja soetada: lavale musta värvi külgkardinad ja taustariie, täiendav valgustehnika, vajalik aparatuur konverentsisaali varustamiseks, hea ja professionaalne laiekraaniga projektor, lisamööbel (toolid, lauad) vastuvõttude ja ürituste läbiviimiseks.

Valeri Tškalovi 25 hoone nõuab remonti. Autode kasutajate arvu suurenemisega on hoone juures olev parkla liiga väike, mistõttu on vajadus suurema järele. Remonti vajavad peaaegu kõik ruumid, on vajadus välja vahetada uksed, parandada soojussüsteemi (kuna küteperioodil on esimesel korrusel palav, aga kolmandal korrusel on väga külm). Territoorium ja teed hoone ümber vajavad remonti ja heakorrastamist, hoonele on tarvis paigaldada videokaamerad.

Remontööde ja vajaliku inventari detailne kirjeldus on tegevuskavas.

# 5. ARENGUVISIOON AASTAKS 2020

Kultuurikeskus on kaasaegne, multifunktsionaalne ja kvaliteeti väärtustav kultuuriasutus, mis pakub mitmesuguseid kultuuriüritusi, erinevaid harrastustegevuse võimalusi võimalikult laiale elanikkonnale linnas ja maakonnas, samuti välisturistidele, ning töötab „sotsialistliku ajastu” muuseumi keskkonnas.

Kultuurikeskus on vaimse, kultuurilise ja sotsiaalse suhtlemise keskus, mis on avatud kõigile. Mitmekesised ja kvaliteetsed rahvakultuuriga tegelemise võimalused, lai valik harrastustegevusi ning piisavalt palju professionaalseid kultuuriüritusi kasvatavad publikut ja pakuvad osalemise ja „tarbimise” võimalusi võimalikult paljudele linnaelanikele.

Kultuurikeskuse tulemuslikkusele orienteeritud juhtimine ja tugev meeskonnatöö tagavad kultuurikeskuse parema majandusliku toimetuleku ja omatulu vahendite kasvu.

Kultuurikeskuse hoone omapärane ajalooline välisilme ja sisekujundus ning heal tasemel heli- ja valgustehnika, huvipakkuvad kultuuriüritused ja näitused teevad kultuurikeskust linna tõmbekeskuse nii turistidele kui ka linlastele.

# 6. MISSIOON

Kultuurikeskuse missiooniks on väärtustada Sillamäe elukeskkonda ja parendada piirkonna elanike elukvaliteeti, pakkudes neile võimalusi eneseteostuseks ja enesearendamiseks läbi rahvakultuuri ning huvi- ja vaba aja tegevuse. Kultuurikeskus teeb oma visiooni saavutamiseks ja piirkondliku kultuuri arendamiseks koostööd riigiasutuste, mittetulundusühingute, koolieelsete lasteasutuste, üldharidus- ja huvikoolide ning ettevõtetega. Kultuurikeskus annab igaühele võimaluse ennast väljendada ja teostada kultuuri ja huvitegevuse kaudu, kõigil on võrdsed võimalused huvitegevuses osaleda.

# 7. STRATEEGILISED EESMÄRGID

### Eesmärk 1. Orienteeritus klientidele

Ülesanded:

1. suurendada kultuurikeskuse külastatavust nii üritustel ja ringides osavõttu;
2. läbi viia üritusi erinevatele sihtrühmadele, rohkem tähelepanu tuleb pöörata noortele;
3. silitada ning arendada huvitegevust, avades uusi huviringe;
4. parendada kultuurikeskuse reklaamimist erinevate infokanalite kaudu.

Mõõdikud:

1. ürituste vaatajate, muuseumi külastajate ja ringides osalejate arv;
2. huviringide arvu suurenemine;
3. üritused erinevatele sihtrühmadele (sh noortele);
4. reklaamiseks kasutatakse rohkem erinevaid infokanaleid (Internet, ajalehed, televisioon).

Eesmärk 2. Järjepidevalt tegutsev ja tasakaalustatult arenev kultuurikeskus

Ülesanded:

1. leida uusi koostööpartnereid;
2. keskuse tegevus toimub koostöös nii avaliku kui erasektoriga;
3. personali täiendkoolitamine ja arendamine;
4. leida lisaressursse kultuuri- ja ühistegevust toetavatelt fondidelt.

Mõõdikud:

1. partnerite arvu suurenemine;
2. koostöös läbiviidud üritused;
3. professionaalne ja arenev personal;
4. suurem omatulu tänu fondidest saadud rahale.

Eesmärk 3. Professionaalsel tasemel korraldatud meelelahutuslikud ja avalikud üritused

Ülesanded:

1. riiklike, rahvakalendri ja linna tähtpäevade tähistamine;
2. avalike arutelude, kolmanda sektori ettevõtmiste, seminaride, konverentside ja infopäevade professionaalne korraldamine;
3. professionaalse kunsti vahendamine: kontserdid, etendused, näitused.

Mõõdikud:

1. riiklike, rahvakalendri ja linna tähtpäevadele pühendatud ürituste arv;
2. avalike arutelude, kolmanda sektori ettevõtmiste, seminaride, konverentside ja infopäevade arv;
3. professionaalsete artistide, kunstnike, teatrietenduste ja ürituste arv.

Eesmärk 4. Hubane, ilus, hästi varustatud töökeskkond

Ülesanded:

1. remont aadressil Valeri Tškalovi 25 hoones (uste väljavahetamine, remont õppeklassides, soojussüsteemi parandamine, välisuste kohale varikatuste paigaldamine, katuse remont, vihmaveekanalisatsiooni remont);
2. parkimiskohtade arvu suurendamine Valeri Tškalovi 25 hoone juures;
3. territooriumi heakorrastamine (asfaltteed, videovalve – Valeri Tškalovi 25);
4. kogu vajaliku tehnika soetamine kultuurikeskuse töötajatele (arvutid, kõlarid, mikrofonid, muusikakeskused);
5. puuduva valgustehnika soetamine vaatesaali (Kesk 24);
6. lavale musta värvi külgkardinate ja taustariide soetamine;
7. lisamööbli soetamine;
8. professionaalse laiformaatse projektori soetamine (Kesk 24);
9. Laval tõstemehhanismi vahetus.

Mõõdikud:

1. ilusad remonditud ruumid;
2. suur ja mugav parkla;
3. Valeri Tškalovi 25 hoone ümber on vahetatud asfalt, paigaldatud videovalve;
4. töötajad ja nende töökohad on hästi varustatud vjaliku tehnikaga;
5. laval on kogu vajalik valgustehnika;
6. laval on musta värvi külgkardinad ja taustariie;
7. piisavalt mööblit;
8. professionaalse laiformaatse projektori olemasolu;
9. vahetatud on lava tõstemehhanism.

# 8. TEGEVUSKAVA

Tegevuskava, mis on toodud käesoleva arengukava lisana, täpsustab arengukavas toodud strateegilisi eesmärke ja tegevusi. Tegevuskava võib olla enne järgneva aasta eelarve kinnitamist korrigeeritud, täpsustades tegevuste läbiviimise tähtaegu ja vajadusel viies sisse muudatused. Rahalised vahendid tegevuskava realiseerimiseks planeeritakse iga-aastases eelarves.

# 9. ARENGUKAVA SEIRE JA ELLUVIIMINE

Kultuurikeskuse arengukava elluviimist korraldab kultuurikeskuse juhtkond koostöös linnavalitsusega. Arengukava koos tegevuskavaga on kultuurikeskuse töötajate töövahend kultuuritöö kvaliteedi parendamiseks linnas, aga ka alusdokument kultuurikeskusele vajalike rahaliste vahendite planeerimiseks ja hankimiseks.

Arengukava rakendamise seire ja ajakohastamine toimub igal aastal enne Sillamäe linna eelarve koostamist. Arengukava ajakohastamise käigus analüüsitakse eelneva aasta tegevusnäitajaid, üleskerkinud probleeme, hinnatakse arengukava elluviimise edukust ning vajadusel täpsustatakse arengu eesmärke ja ülesandeid ning korrigeeritakse tegevuskava. Kultuurikeskus esitab linnavalitsusele arengukava täitmise aruande ja ettepanekud selle muutmiseks igal aastal 1. maiks. Arengukava viiakse ellu vastavalt linna eelarves ettenähtud vahenditele.

# TEGEVUSKAVA 2017-2020

|  |  |  |  |  |  |  |
| --- | --- | --- | --- | --- | --- | --- |
| **Eesmärgid ja tegevused** | **Aeg** | **Aastad** | | | | **Teostajad** |
| **2017** | **2018** | **2019** | **2020** |
| Eesmärk 1. Orienteeritus klientidele | | | | | | |
| 1.1. Suurendada külastatavust | pidevalt | x | x | x | x | Direktor, müügijuht, ringijuhid, ürituste korraldaja |
| 1.2. Ürituste läbiviimine erinevate sihtrühmadele (sh noortele) | pidevalt | x | x | x | x | Ürituste korraldaja, ringijuhid, direktor |
| 1.3. Arendada huvitegevust ( sh avada uusi huviringe) | pidevalt | x | x | x | x | Direktor, müügijuht, juhiabi, ringijuhid |
| 1.4. Ürituste reklaamimine erinevate infokanalite kaudu (Internet, ajalehed, televisioon) | pidevalt | x | x | x | x | Müügijuht, direktor, ürituste korraldaja, ringijuhid. |
| **Eesmärk 2. Järjepidevalt tegutsev ja tasakaalustatult arenev kultuurikeskus** | | | | | | |
| 2.1. Leida uusi koostööpartnereid | pidevalt | x | x | x | x | Direktor, müügijuht, juhiabi |
| 2.2. Keskuse tegevus toimub koostöös nii avaliku kui erasektoriga | pidevalt | x | x | x | x | Kultuurikeskuse töötajad |
| 2.3. Personali täiendkoolitamine ja arendamine | pidevalt | x | x | x | x | Kultuurikeskuse töötajad |
| 2.4. Leida lisaressursse kultuuri- ja ühistegevust toetavatelt fondidelt | pidevalt | x | x | x | x | Projektijuht, müügijuht, direktor, juhiabi |
| **Eesmärk 3. Professionaalsel tasemel korraldatud meelelahutuslikud ja avalikud üritused** | | | | | | |
| 3.1. Riiklike, rahvakalendri ja linna tähtpäevade tähistamine | pidevalt | x | x | x | x | Kultuuriürituste korraldaja, ringijuhid, juhiabi, direktor |
| 3.2. Avalike arutelude, kolmanda sektori ettevõtmiste, seminaride, konverentside ja infopäevade professionaalne korraldamine | pidevalt | x | x | x | x | Müügijuht, projektojuht, direktor, juhiabi |
| 3.3. Professionaalse kunsti vahendamine: kontserdid, etendused, näitused | pidevalt | x | x | x | x | Müügijuht, juhiabi, projektijuht, direktor |
| **Eesmärk 4. Hubane, ilus, hästi varustatud töökeskkond** | | | | | | |
| 4.1. Remont hoones aadressil Valeri Tškalovi 25 (uste väljavahetamine, remont õppeklassides, soojussüsteemi parandamine, välisuste kohale varikatuste paigaldamine, katuse remont, vihmaveekanalisatsiooni remont) | 2017-2020 | x | x | x | x | Direktor, Linnavalitsus |
| 4.2. Parkimiskohtade arvu suurendamine Valeri Tškalovi 25 hoone juures | 2018 |  | x |  |  | Direktor, Linnavalitsus |
| 4.3. Territooriumi heakorrastamine (asfaltteed, videovalve – Valeri Tškalovi 25) | 2018-2020 |  | x | x | x | Direktor, Linnavalitsus |
| 4.4. Kogu vajaliku tehnika soetamine kultuurikeskuse töötajatele (arvutid, kõlarid, mikrofonid, muusikakeskused) | 2017 - 2020 | x | x | x | x | Direktor, Kultuurikeskuse töötajad |
| 4.5. Puuduva valgustehnika soetamine vaatesaali (Kesk 24) | 2017 - 2020 | x | x | x | x | Direktor, valgusspetsialist |
| 4.6. Lava musta värvi külgkardinate ja taustariide soetamine | 2018-2019 |  | x | x |  | Direktor, Linnavalitsus |
| 4.7. Lisamööbli soetamine(toolid, lauad) | 2017 - 2019 | x | x | x |  | Direktor |
| 4.8. Professionaalse ja laiformaatse projektori soetamine | 2018-2019 |  | x | x |  | Direktor |
| 4.9. Tõstemehhanismi laval vahetus või remont | 2017-2018 | x | x |  |  | Direktor, Linnavalitsus |